Ellen Herler

Ellen Herler (s. 2011) on suomalainen lapsinäyttelijä, joka on näytellyt Erityiset-lastensarjassa (2023), Metsurin tarina -elokuvassa (2022), lapsipääosaa elokuvassa Tarhapäivä (2019) ja televisiosarjassa Makkari (2019). Herler esiintyi Janne Katajan juontaman Kuutamolla-ohjelman erikoisjaksossa yhdessä kahden muun lapsinäyttelijän kanssa vuonna 2023. Hän näytteli myös Marta von Trappia Opera Telluksen Sound of Music -musikaaliproduktiossa 2021. Syksyllä 2021 Herler esiintyi pikkulottana Ilkka Kuusiston oopperassa Isänmaan tyttäret, joka esitettiin Helsingin Temppeliaukion kirkossa. Hän esiintyi myös Ylen Kirjolla-sarjassa 2023 haastattelemassa veljeään Juliusta, joka on yksi reality-sarjan päähenkilöistä.

Musiikki 
Ellen Herler on soittanut viulua 3-vuotiaasta alkaen ja hän vaihtoi alttoviulun pääsoittimekseen 7-vuotiaana. Hänet valittiin solistiksi Helsingin kaupunginorkesterin vuoden 2023 juniorikonserttiin, joka järjestettiin Helsingin Musiikkitalolla. Hän on myös esiintynyt Japanissa Inzai-kilpailun galakonsertissa 2023. Hän on menestynyt useassa kansainvälisessä kilpailussa, muun muassa Stockholm International Music Competitionissa (2. sija, 2022), japanilaisessa Inzai Music Competitionissa (1. sija, 2022), sveitsiläisessä Lugano International Music competitionissa (2. sija, 2023) ja itävaltalaisessa Oberton International Soloist -kilpailussa (3. sija, 2022).

Roolit

Lähteet 

Suomalaiset lapsinäyttelijät
Vuonna 2011 syntyneet
Elävät henkilöt